en de su cy en cy en en en fr cy en en fr cy en cy es eo nb en en en oc cy cy cy cy cy cy cy cy cy cy cy cy cy cy cy cy cy en es br cy cy en cy es eo nb en en en oc en cy cy cy cy cy cy cy cy cy fr cy cy cy en es cy de en es cy en cy es eo nb en en en oc cy cy en oc cy et en cy
Play Wales | Chwarae Cymru
Cofrestru i dderbyn y diweddaraf ar chwarae plant a gwaith chwarae yn rheolaidd
Please state how you would prefer to be contacted.
To view our privacy policy, click here.
Mae pob plentyn a pherson ifanc angen ac eisiau mentro, yn gorfforol ac yn emosiynol wrth iddynt dyfu i fyny, waeth beth fo'u diwylliant neu eu cefndir, neu waeth pa ddiffygion neu ymddygiad sydd ganddynt.
Mae buddiannau mentro'n cynnwys: ehangu sgiliau, datblygu galluoedd corfforol ac emosiynol, herio ein hunain mewn ffyrdd newydd ac ennill profiad uniongyrchol o ganlyniadau ein gweithredoedd. Mae bod yn ddewr a gorchfygu ofn yn rhywbeth sy'n bwysig iawn i blant ac yn arwydd o dwf.
Beth ydym yn ei olygu wrth risg yng nghyd-destun darpariaeth chwarae?
Yr hyn yr ydym yn ei olygu yw darparu cyfleoedd ar gyfer pob plentyn i wynebu neu i greu ansicrwydd, elfennau anrhagweladwy, a pheryglon posibl fel rhan o'u chwarae. Dydyn ni ddim yn golygu gosod plant mewn perygl o gael niwed difrifol.
Mae pob plentyn yn wahanol; gall syniad un plentyn o sefyllfa sy'n llawn risg fod yn rhwydd iawn i blentyn arall. Fyddwn ni fyth yn gorfodi plant i wneud rhywbeth y maent yn teimlo sy'n rhy anodd iddynt, nac yn eu hannog i wthio eu hunain y tu hwnt i'r hyn sy'n teimlo'n ddiogel iddyn nhw. A fyddwn ni ddim yn gadael i blant ofalu am eu hunain chwaith.
Os ydym yn ansicr, neu os ydym yn anghyfarwydd â'r plentyn, byddwn yn gochelu i fod yn ofalus; mae gennym ddyletswydd gofal dros y plant yn ein sefyllfa chwarae.
Bydd angen inni fod yn ymwybodol y bydd rhai plant anabl wedi cael eu heithrio o sefyllfaoedd allai gynnwys risg, a bod arfer cynhwysol yn golygu llacio ein gafael neu gefnogi pob plentyn i greu yr hyn sy'n gyfleoedd chwarae llawn risg iddyn nhw.
Mae darpariaeth chwarae o safon yn cynnwys cyfleoedd i blant a phobl ifanc gymryd risg. Os na fyddwn ni'n darparu cyfleoedd chwarae sy'n cynnwys rhyw elfen o risg a her bydd plant yn chwilio amdano yn rhywle arall. Bydd yn rhaid i unrhyw asesiad risg daro cydbwysedd rhwng y perygl o niwed â'r budd i'r plentyn o gymryd rhan mewn ymddygiad sy'n llawn risg.
Agwedd gytbwys tuag at risg
Mae'r Play Safety Forum (PSF) a'r Awdurdod Gweithredol Iechyd a Diogelwch (HSE) wedi cyhoeddi datganiad-ar-y-cyd er mwyn hybu agwedd gytbwys tuag at reoli risg mewn chwarae plant.
Pwysleisia'r datganiad: tra'n cynllunio a darparu cyfleoedd, y nod fydd nid dileu risg, ond pwyso a mesur y risgiau a'r buddiannau - fydd yr un plentyn yn dysgu am risg os yw wedi ei lapio mewn gwlân cotwm.
Mae'r PSF ar HSE yn annog pob mudiad i fabwysiadu'r argymhellion a'r egwyddorion a geir yn y datganiad - Chwarae a Hamdden Plant - Hyrwyddo agwedd gytbwys tuag at risg.
Mae’r datganiad hwn yn ei gwneud yn gwbl glir:
Bod chwarae’n bwysig i les a datblygiad plant
Pan fyddwn yn cynllunio a darparu cyfleoedd chwarae, nad dileu risg yw’r nod, ond yn hytrach y dylid pwyso a mesur y risgiau a’r buddiannau
Y dylai’r rheini sy’n darparu cyfleoedd chwarae ganolbwyntio ar reoli gwir risg, tra’n sicrhau neu’n cynyddu’r buddiannau – ac nid canolbwyntio ar y gwaith papur
Y bydd damweiniau a chamgymeriadau’n digwydd yn ystod chwarae – ond bod ofn cael eich dwyn i gyfraith a chael eich erlyn bellach y tu hwnt i bob rheswm
Cyhoeddodd yr Awdurdod Gweithredol Iechyd a Diogelwch (HSE) y datganiad canlynol ym mis Ionawr 2005:
Mae iechyd a diogelwch synhwyrol yn ymwneud â rheoli risg, yn hytrach na'i ddileu'n gyfangwbl. Nid yw'r HSE yn y busnes o ddileu pleserau syml ble bynnag y byddant yn codi ac ar ba bynnag gost. Rydym yn cydnabod buddiannau chwarae i ddatblygiad plant, sy'n anorfod yn cynnwys rhwyfaint o risg, ac ni ddylid aberthu hyn wrth anelu am y nod amhosibl o ddiogelwch llwyr.
Cofrestru i dderbyn y diweddaraf ar chwarae plant a gwaith chwarae yn rheolaidd
Please state how you would prefer to be contacted.
To view our privacy policy, click here.
Yr hawl i chwarae
Darpariaeth chwarae â staff
Cofrestru i dderbyn y diweddaraf ar chwarae plant a gwaith chwarae yn rheolaidd
Please state how you would prefer to be contacted.
To view our privacy policy, click here.
Mae Chwarae Cymru yn elusen cofrestredig, rhif 1068926 ac yn gwmni cyfyngedig drwy warant, rhif 3507258. Cofrestrwyd yng Nghymru.
© 2019 Chwarae Cymru | Wedi'i gynllunio a'i ddatblygu gan Cheeky Monkey Creative
Telerau ac Amodau | Privacy Policy
Tel: 029 2048 6050
Play Wales / Chwarae Cymru